PATVIRTINTA

 Vilniaus Pilaitės gimnazijos direktoriaus

 2018 m. kovo 14 d.

 įsakymu Nr. V- 51

**VILNIAUS PILAITĖS GIMNAZIJOS**

**BENDRADARBIAVIMO SU TĖVAIS (GLOBĖJAIS/RŪPINTOJAIS) TVARKOS APRAŠAS**

**I. BENDROSIOS NUOSTATOS**

1. Vilniaus Pilaitės gimnazija bendradarbiauja su ugdytinių tėvais ugdymo (si), pažangos, kultūros, sporto, mokinių elgesio prevencijos ir kitais klausimais, siekdama užtikrinti visavertės asmenybės ugdymą ir laiku suteikti reikiamą pagalbą bei skatindama tėvų pagalbą mokinių savarankiškumo ugdymui, individualumui, karjeros tikslingam numatymui.

2. Gimnazija informaciją apie mokykloje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, svarbiausius gimnazijos išorinio vertinimo rezultatus, gimnazijos bendruomenės tradicijas ir pasiekimus skelbia viešai gimnazijos internetiniame puslapyje [www.pilaites](http://www.pilaites)gimnazija.lt.

**II. TĖVŲ(GLOBĖJŲ/RŪPINTOJŲ) DALYVAVIMAS MOKYKLOS SAVIVALDOS INSTITUCIJOSE**

3. Klasių tėvų komitetas, padeda spręsti klasės veiklos ir mokinių ugdymo klausimus, aptaria su klasės auklėtoju mokinių lankomumą, elgesį ir pažangumą, saugumą, informacijos apie vaikus gavimo klausimus, padeda organizuoti klasės renginius, išvykas, kurti edukacinę aplinką, teikia siūlymus Gimnazijos Tarybai ir direktoriui.

4. Gimnazijos tėvų komitetas, susidedantis iš klasių tėvų komitetų pirmininkų, veikia pagal GT aprobuotus ir direktoriaus patvirtintus nuostatus, padeda spręsti šeimos ir gimnazijos bendradarbiavimo klausimus.

5. Į Gimnazijos tarybą išrinkti tėvai padeda spręsti Gimnazijai aktualius klausimus, atstovauja teisėtiems Gimnazijos interesams.

**III. INFORMAVIMAS APIE MOKINIŲ PASIEKIMUS**

6. Mokinių mokymosi pažangos ir pasiekimų vertinimas fiksuojamas elektroniniame dienyne www.manodienynas.lt:

6.1. kiekvieną dieną (iki 19 val) dalykų mokytojai, neformaliojo ugdymo būrelių vadovai pildo elektroninį dienyną, kuriame fiksuoja mokinių pažangą, pasiekimus ir lankomumą;

6.2. apie mokinių elgesį ir mokymą(-si) tėvai informuojami pagyrimais, padėkomis, paskatinimu ir pastabomis elektroniniame dienyne;

6.3. tėvai (globėjai, rūpintojai) privalo prisijungti prie elektroninio dienyno;

6.4. tėvai (globėjai, rūpintojai), negalintys naudotis el. dienynu, informaciją apie mokinių mokymosi pasiekimus gauna išspausdintose pažymių ataskaitose, pasirašytuose klasės auklėtojo kartą per mėnesį (pagal pateiktą prašymą);

6.5. mokinio pasiekimų pažangos analizę atlieka dalykų mokytojai ir esant poreikiui

informuoja tėvus individualiai.

**IV. MOKINIŲ TĖVŲ (GLOBĖJŲ/RŪPINTOJŲ) IR GIMNAZIJOS BENDRADARBIAVIMO FORMOS**

**7. INDIVIDUALŪS SUSITIKIMAI** - gimnazijos vadovų, klasių auklėtojų, dalykų mokytojų, gimnazijoje dirbančių specialistų susitikimai su mokinių tėvais numatomi pagal poreikį:

7.1. *Individualūs pokalbiai su dalykų mokytojais* – esant poreikiui mokinių tėvai gali kreiptis į dalykų mokytojus. Individualių susitikimų, konsultacijų metu mokytojas supažindina mokinio tėvus su mokinio ugdymo (si) pasiekimais, pažanga, elgesiu bei lankomumu.

7.2. *Individualūs pokalbiai su klasės auklėtoju* – individualių susitikimų, konsultacijų metu klasės auklėtojas supažindina mokinio tėvus su konkrečiomis dalykų mokytojų užfiksuotomis problemomis, pasiūlymais, patarimais. Aptaria mokinio pasiekimus ir pažangą, pagalbos metodus vaikui mokantis, neformaliojo ugdymo pasiekimus, teikia rekomendacijas dėl drausmės, lankomumo, elgesio.

7.3. *Individualūs pokalbiai su gimnazijoje dirbančiais specialistais* – specialistų konsultacijos padeda spręsti specifines mokinių ugdymo(-si) problemas. Psichologas, socialinis pedagogas konsultuoja vaiko asmenybės raidos, elgesio klausimais. Specialiųjų ugdymo (si) poreikių turinčių mokinių ugdymo klausimais konsultuoja specialusis pedagogas.

7.4. *Individualūs pokalbiai su gimnazijos vadovais* – iškilus problemoms mokinių tėvai gali kreiptis į gimnazijos vadovus. Vadovai padeda spręsti susidariusias problemas, pagal galimybes atsižvelgia į tėvų (globėjų) pageidavimus, susijusius su jų vaikų ugdymu (si).

7.5. Individualaus pokalbio iniciatoriai gali būti gimnazijos vadovai, specialistai, Vaiko gerovės komisija, dalyko mokytojai, tėvai.

**8. KLASĖS TĖVŲ SUSIRINKIMAI.** Susirinkimus inicijuoja ir organizuoja klasių auklėtojai 1-2 kartus per mokslo metus. Susirinkimų metu aptariami klasės mokinių mokymosi pasiekimai, analizuojama pažanga, mokinių elgesys, klasės mikroklimato palankumas mokymuisi, kiti svarbūs klasės reikalai. Iškilus problemoms klasės auklėtojas į klasės tėvų susirinkimą gali pakviesti gimnazijos vadovą, dalykų mokytojus, gimnazijoje dirbančius specialistus. Tėvai su klasių auklėtoju ir dėstančiais mokytojais aptaria mokinių ugdymo (si) tikslus, pasiekimus, esamas problemas bei numato tolesnių veiksmų planą .

**9. VISUOTINIAI TĖVŲ SUSIRINKIMAI.** Mokinių tėvams informacija, susijusi su LR Vyriausybės, Švietimo ir mokslo ministerijos savivaldos bei gimnazijoje vykdoma švietimo politika, teikiama Visuotinių tėvų susirinkimų metu. Visuotiniai tėvų susirinkimai gimnazijos tėvams (globėjams/ rūpintojams) organizuojami du kartus per metus. Susirinkimus planuoja gimnazijos vadovai. Šiuose susirinkimuose aptariami mokyklos tikslai, uždaviniai mokslo metams, mokinių asmenybių raidos lūkesčiai, pažangos siekiai, įvertinami mokinių pasiekimai, analizuojamos bendros visai gimnazijai mokinių ugdymo (si) problemos.

**10. TĖVŲ DIENOS.**

10.1. Atvykti į Tėvų dieną vieną iš tėvų ar abu tėvus (globėjus/ rūpintojus) pasinaudodamas el. dienyno sistema kviečia dalyko mokytojas. Mokytojas kvietime nurodo priežastį, dėl kurios nori susitikti su tėvais ir atvykimo laiką (pusvalandžio ribose). Mokytojas gali kviesti kartu atvykti ir mokinį.

10.2.Tėvai (globėjai/ rūpintojai) privalo į mokytojo kvietimą atsakyti likus bent dviem dienoms iki Tėvų dienos.

10.3.Jeigu tėvai (globėjai/ rūpintojai) atvykti negali, jie patys turi pasiūlyti kitą susitikimo laiką mokytojo (s) darbo laiku.

10.4.Jeigu tėvai (globėjai/ rūpintojai) į mokytojo (s) kvietimą neatsako, mokytoja (s) apie tai informuoja kuruojantį vadovą, kuris organizuoja tėvų ir mokytojo (s) susitikimą.

10.5.Gimnazijai paskelbus apie organizuojamą Tėvų dieną mokinio tėvai (globėjai/ rūpintojai) patys gali pasinaudodami el. dienyno sistema prašyti mokytojo (s) susitikti.

10.6. Mokytoja (s) atsako į tėvų (globėjų/ rūpintojų) laišką ir paskiria susitikimo laiką (pusvalandžio ribose).

**11. TĖVŲ (GLOBĖJŲ/RŪPINTOJŲ) DALYVAVIMAS GIMNAZIJOS ORGANIZUOJAMUOSE RENGINIUOSE**

11.1. Tėvai (globėjai/rūpintojai) kviečiami dalyvauti ir prisidėti organizuojant gimnazijos renginius, šventes, klasių valandėles, ekskursijas ir išvykas, mokslo metų pradžios ir baigimo šventes, brandos atestatų įt**e**ikimą, mokinių kūrybos parodas ir kt.

11.2 Tėvai (globėjai/ rūpintojai) įtraukiami į gimnazijoje vykdomus tarptautinius ir mokyklinius projektus;

11.3.Tėvai (globėjai/rūpintojai) dalyvauja atliekant gimnazijos veikos kokybės įsivertinimą, kitas apklausas.

**V. MOKINIŲ TĖVŲ (GLOBĖJŲ/RŪPINTOJŲ) ŠVIETIMAS**

12. Mokinių tėvų (globėjų/rūpintojų) švietimo formos:

12.1. pokalbiai;

12.2. paskaitos;

12.3. disputai;

12.3. konferencijos;

12.4. informaciniai lankstinukai;

12.5. individualus informacinis-konsultacinis švietimas;

12.6. Savišvieta.

**VI. MOKINIŲ TĖVŲ (GLOBĖJŲ/RŪPINTOJŲ) ŠVIETIMO ORGANIZAVIMAS**

13. Gimnazija:

13.2. organizuoja paskaitas tėvams;

13.3. organizuoja tyrimus, jų rezultatus pristato tėvams;

13.4. vykdo pedagoginį, psichologinį tėvų švietimą bendrų tėvų susirinkimų metu;

13.5. rengia informacinius lankstinukus;

14. Klasių vadovai:

14.1. vykdo pedagoginį, psichologinį tėvų švietimą, kviesdami specialistus į klasių tėvų susirinkimus;

14.2. vykdo individualią tėvų informacinę-konsultacinę veiklą.

15. Mokytojai:

15.1. vykdo individualią tėvų informacinę-konsultacinę veiklą;

**VII. BAIGIAMOSIOS NUOSTATOS**

16. Siekiant užtikrinti efektyvų mokinio ugdymą (si), individualią pažangą ir formuoti pageidaujamą elgesį nuolat bendradarbiauja mokinių tėvai (globėjai/rūpintojai) ir gimnazijos vadovai, mokytojai, klasių auklėtojai, kiti specialistai.

17. Pageidavimus, pasiūlymus dėl mokinių tėvų (globėjų/rūpintojų) informavimo ar švietimo mokinių tėvai (globėjai/rūpintojai) žodžiu ar raštu gali pareikšti gimnazijos direktoriui, direktoriaus pavaduotojui ugdymui, ugdymo skyrių vedėjams, klasių auklėtojams ir Gimnazijos tarybai.

18. Gimnazijos internetinėje svetainėje pateikiama bendroji informacija tėvams apie gimnazijos veiklą, ugdymą, mokinių pasiekimus, renginius ir kitas veiklas.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė :

Tiksliųjų, gamtos mokslų, kūno kultūros ir pagalbos vaikui skyriaus vedėja Laima Juškevičienė